બીજું, કોઈ પણ વસ્તુને જોવા માટે ઓછામાં ઓછો પ્રકાશ તો જોઈએ જ બાકી સાવ અંધકારમાં તો ઘુવડ અથવા કોઈ નિશાચરને જ દેખાય. માનવના જીવનમાં અજ્ઞાનતા મોટામાં મોટો અંધકાર છે. પછી તેને ક્યાંથી અાટલા અંધકારમાં ભગવાન દેખાય? જો શ્રીમદ્ ભાગવત વાંચ્યું હશે તો તમારા કોઈ જનમમાં તમારાં પુણ્ય પાકતાં તમને ભગવાન જરૂર દેખાશે જ. ત્રીજું, જ્યારે કોઈ વસ્તુ અાપણી સામે મૂકેલી છે પરંતુ અાપણને જ તેના તરફ પીઠ ફેરવીને બેસી ગયા હોઈએ તો, અાપણને તે વસ્તુ ક્યાંથી દેખાય? અાંખ સામેનું દૃશ્ય અાપણને દેખાય છે. પણ અાંખ પાછળનું દૃશ્ય અાપણને કેમ કરીને દેખાય? અાજે અાપણેે પરમાત્માથી વિમુખ થયા છીએ તેથી અાપણને ભગવાન દેખાતા નથી. જો તમારે ભગવાનનાં દર્શન કરવાં હોય તો દરેકને, સુખી કરજો, કોઈનીય હાય કે બદદુવા લેશો નહીં, જીવનમાં થોડો સમય કાઢીને ભાગવત કે અન્ય કોઈ પણ ધર્મગ્રંથ જરૂર વાંચજો.